cyanic-selkie/wikianc huggingface dataset:
หลี่ ปี้ฉี
ประวัติ
หลี่ ปี้ฉี สำเร็จการศึกษาระดับชั้นมัธยมศึกษาจาก St Paul's Co-educational College และภาควิชาดนตรี ที่ Hong Kong Baptist University เธอเรียนเปียโนมาตั้งแต่อายุ 6 ขวบ แต่ความสามารถของเธอไม่ได้ดีเท่ากับของคนอื่นๆ แต่เธอก็ประสบความสำเร็จหลังจากเรียนและทำงานอย่างหนัก เบ็คกี้ หลงใหลในดนตรีและได้ก้าวไปสู่เป้าหมายนี้ตั้งแต่การประกวดร้องเพลง เธอเข้าร่วมในการแข่งขันดนตรีขนาดใหญ่และขนาดเล็ก และได้รับรางวัลมากมายในช่วงปี 1990-1998  เทศกาลโรงเรียนดนตรีฮ่องกง เธอชนะการแข่งขันร้องเพลงโอเปร่าแชมป์เดี่ยว, เพลงภาษาจีนและภาษาอังกฤษ  แชมป์ออราทอริโอเดี่ยว ซึ่งบทร้องเป็นเรื่องราวขนาดยาวเกี่ยวกับศาสนาคริสต์ นอกจากนี้ในระหว่างเรียนเธอได้รับทุนการศึกษา Vocal Scholarship จาก Ms Barbara Fei  อีกด้วย
อ้างอิง
=แหล่งข้อมูลอื่น=
เติ้ง หย่งเจี้ยน
เติ้ง หย่งเจี้ยน (, เกิดเมื่อวันที่ 9 มิถุนายน ค.ศ. 1983) เป็นนักแสดงชายชาวฮ่องกง เกิดและอาศัยอยู่ที่เมืองฮ่องกงแต่ครอบครัวเกิดที่มณฑลกวางตุ้ง
โยฮันน์ กลาเซอร์
โยฮันน์ กลาเซอร์ (Johann Glaser; ค.ศ. 1629-ค.ศ. 1675) เป็นนักกายวิภาคศาสตร์ เกิดที่เมืองเบเซิล (Basel) ประเทศสวิตเซอร์แลนด์
รอยแยกกลาเซอเรียน (Glaserian fissure) เป็นรอยแยกที่พบในกะโหลกศีรษะซึ่งตั้งชื่อตามเขา
กบลูกศรพิษสตรอว์เบอร์รี
กบลูกศรพิษสตรอว์เบอร์รี หรือ กบพิษสตรอว์เบอร์รี (Strawberry poison-dart frog, Strawberry poison frog; ) สัตว์สะเทินน้ำสะเทินบกจำพวกกบชนิดหนึ่ง ในวงศ์กบลูกศรพิษ (Dendrobatidae)
เป็นกบที่มีขนาดเล็กเหมือนกับกบลูกศรพิษทั่วไป มีลำตัวเป็นสีแดงฉูดฉาดเห็นได้ชัดเจนและขาทั้งสี่ข้างเป็นสีน้ำเงิน (แต่ก็ยังมีบางส่วนที่มีสีสันแตกต่างออกไปตามสภาพสัณฐานวิทยา ) นิ้วตีนไม่มีพังผืด เนื่องจากใช้ชีวิตในการปีนต้นไม้และอยู่บนพื้นดินเป็นส่วนใหญ่ กระจายพันธุ์อยู่ในป่าดิบชื้นของภูมิภาคอเมริกากลาง ตั้งแต่ภาคกลางของประเทศนิการากัว ประเทศคอสตาริกา จนถึงตะวันออกเฉียงเหนือของประเทศปานามา
กบลูกศรพิษสตรอว์เบอร์รีขยายพันธุ์ในกลีบดอกไม้หรือใบไม้ที่มีน้ำขังบนต้นไม้ขนาดใหญ่ในป่า เช่น บรอมเมเลีย เมื่อตัวเมียวางไข่ ตัวผู้จึงจะปล่อยสเปิร์มเข้าปฏิสนธิ โดยวางไข่จำนวนเพียง 3-4 ฟองเท่านั้น และจะถูกสัตว์บางชนิด เช่น แมงมุม กินเป็นอาหาร แต่จะมีบางส่วนที่เหลือรอด โดยหน้าที่เฝ้าไข่จะเป็นของกบตัวผู้ เมื่อลูกอ๊อดฟักเป็นตัวแล้ว ตัวผู้จะส่งสัญญาณไปยังตัวเมีย และจะเป็นหน้าที่ของตัวเมียที่จะเป็นฝ่ายเลี้ยงดูลูก โดยจะแบกลูกอ๊อดไว้บนหลังเพื่อหาที่ ๆ เหมาะสมสำหรับเลี้ยงดูลูกอ๊อด โดยจะเคลื่อนย้ายลูกอ๊อดไว้บนหลังแบบนี้จนกระทั่งหมด ตัวเมียจะปล่อยไข่ที่ไม่ได้ปฏิสนธิไว้เป็นอาหารแก่ลูกอ๊อด ลูกอ๊อดใช้ระยะเวลาราว 2 สัปดาห์จึงจะเติบโตจนมีสภาพเหมือนกบตัวเต็มวัย และจะปีนลงมาจากใบของต้นบรอมเมเลียลงสู่พื้นดิน เพื่อที่จะใช้ชีวิตต่อไป ซึ่งกบลูกศรพิษสตรอว์เบอร์รีที่เพิ่งลงสู่พื้นดิน ร่างกายจะยังไม่มีพิษสะสม จึงจะต้องเร่งหาอาหารกินเพื่อสะสมพิษ ในตอนนี้จึงอาจตกเป็นอาหารแก่งูได้ง่าย ๆ
ท่าอากาศยานนานาชาติจูวันดา
ท่าอากาศยานนานาชาติจูวันดา (Bandar Udara Internasional Juanda) เป็นสนามบินนานาชาติในตำบลเซอดาตี อำเภอซีโดอาร์โจ จังหวัดชวาตะวันออก เป็นหนึ่งในสนามบินหลักของประเทศอินโดนีเซีย อยู่ห่างจากตัวเมืองซูราบายา 12 กิโลเมตร (8 ไมล์) ดำเนินการโดยบริษัทอังกาซาปูรา ส่วนชื่อสนามบินตั้งตามชื่อจูวันดา การ์ตาวีจายา อดีตนายกรัฐมนตรีอินโดนีเซียผู้ริเริ่มการพัฒนาสนามบินแห่งนี้ ท่าอากาศยานนานาชาติจูวันดาเป็นหนึ่งในท่าอากาศยานที่หนาแน่นที่สุดในประเทศ ค.ศ. 2010 สนามบินมีสถิติผู้โดยสาร 11 ล้านคน บางชั่วโมงมีเที่ยวบินถึง 40-45 เที่ยวบิน ในปี ค.ศ. 2013 สนามบินมีสถิติเที่ยวบิน 400 เที่ยวต่อวัน
ปัจจุบัน เป็นฐานการบินหลักของสายการบินซิตีลิงก์, การูดาอินโดนีเซีย, อินโดนีเซียแอร์เอเชีย, ไลอ้อนแอร์ และซรีวีจายาแอร์ เช่นเดียวกันกับท่าอากาศยานนานาชาติซูการ์โน-ฮัตตา
ในปี ค.ศ. 2014 ได้รับการจัดอันดับเป็นสนามบินที่มีคุณภาพการให้บริการดีที่สุดในโลก โดยได้อันดับที่ 10 จาก 79 สนามบินในกลุ่มที่มีผู้โดยสาร 5-15 ล้านคนต่อปี และในต้นปี ค.ศ. 2015 ได้ขยับขึ้นมาเป็นอันดับที่ 7
ประวัติ
เปิดใช้งานในปี ค.ศ. 1964 ในฐานะฐานทัพอากาศนาวี แทนที่ฐานทัพเดิมซึ่งอยู่ที่โมรกเริมบางัน ใกล้ท่าเรือตันจุงเปรัก ต่อมาได้กลายเป็นสนามบินพาณิชย์ และในวันที่ 24 ธันวาคม ค.ศ. 1990 ได้พัฒนาเป็นสนามบินนานาชาติ อย่างไรก็ตาม ในเดือนธันวาคม ค.ศ. 1987 เคยมีเที่ยวบินไปยังสิงคโปร์, ฮ่องกง, ไทเป และมะนิลา
อาคารผู้โดยสาร
มี 2 อาคาร ได้แก่ อาคาร 1 รองรับเที่ยวบินภายในประเทศทั้งหมด ยกเว้นเที่ยวบินของสายการบินการูดาอินโดนีเซียและอินโดนีเซียแอร์เอเชีย, อาคาร 2 รองรับเที่ยวบินระหว่างประเทศทั้งหมด รวมไปถึงเที่ยวบินภายในประเทศของสายการบินการูดาอินโดนีเซียและอินโดนีเซียแอร์เอเชียด้วย
เทียน ฉี่เหวิน
เทียน ฉี่เหวิน เกืดเมื่อวันที่ 9 มิถุนายน ค.ศ. 1961 เป็นนักแสดงและผู้จักการผลงานชายชาวฮ่องกง
อย่าฝากความเหงา
"อย่าฝากความเหงา" เป็นซิงเกิลของวง Way Station กับค่ายสหภาพดนตรี ประพันธ์เนื้อร้องโดย แม็ค ศรัณย์ แต่งทำนองและเรียบเรียงโดย จารุวัฒน์ ขันธวุฒิ มิวสิกวิดีโอเผยแพร่ในวันที่ 4 มีนาคม พ.ศ. 2557 โดยเป็นเพลงที่ถ่ายทอดบรรยายความรู้สึกของคนเหงา ที่กำลังเฝ้ารอรักแท้ และหวังว่าฟ้า.. จะไม่เอาความเหงามาฝากไว้นานเกินไป และส่งใครสักคนมาให้รักสักที
ในปี พ.ศ. 2557 เพลง "อย่าฝากความเหงา" ถูกนำมาใช้เป็นเพลงประกอบละครเรื่อง "เงา" โดยออกอากาศทางสถานีโทรทัศน์สีกองทัพบกช่อง 7
การตอบรับ
เพลง "อย่าฝากความเหงา" ติดอันดับสูงสุด 8 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 13 เมษายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รถไฟเหาะยูธานาเซีย
รถไฟเหาะยูธานาเซีย (Euthanasia Coaster) เป็นรถไฟเหาะตีลังกาซึ่งออกแบบมาเพื่อนำมาฆ่าผู้โดยสารที่นั่งในรถไฟเหาะนี้ ในปี พ.ศ. 2553 มันถูกออกแบบและทำเป็นแบบจำลองขนาดโดย จูลีโจนาส เออร์โบนาส ซึ่งเคยทำงานที่สวนสนุกแห่งหนึ่ง
วัดใหม่สำราญ (จังหวัดชลบุรี)
วัดใหม่สำราญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะล้านในตำบลนาเกลือ อำเภอบางละมุง จังหวัดชลบุรี
วัดใหม่สำราญ หรือ วัดเกาะล้าน ตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อ พ.ศ. 2473 เดิมวัดตั้งอยู่ที่ตลิ่งชัน ต่อมาย้ายมาอยู่ตำแหน่งตรงกับท่าหน้าบ้าน จนย้ายมา ณ ที่ตั้งปัจจุบัน
อุโบสถสร้างเมื่อ พ.ศ. 2504 ภายในวัดใหม่สำราญ มีรูปเคารพมากมาย เช่น หลวงพ่อทวดเหยียบน้ำทะเลจืด แห่งวัดช้าง มีรอยพระพุทธบาท ซึ่งตามข้อมูลบอกว่า พระบาทสมเด็จพระจุลจอมเกล้าเจ้าอยู่หัว ได้พระราชทานไว้ให้ชาวบ้านได้บูชา ภายในวัดยังมีข้าวของ ถ้วยชามโบราณเก็บไว้มากมาย รวมทั้งปืนใหญ่ที่คาดว่าน่าจะอยู่ในช่วงสงครามโลกครั้งที่ 1 ด้วย และมีเจดีย์สร้างด้วยแร่เกาะล้านซึ่งมีคุณสมบัติพิเศษที่สามารถงอกเองได้ คือเมื่อนำก้อนแร่เล็ก ๆ มาวางไว้ เวลาผ่านไปจะพบว่ายื่นงอกออกมาได้เอง เจดีย์มีสององค์ องค์หนึ่งใช้แร่เกาะล้านล้วน ๆ ซึ่งอยู่ทางด้านหน้า ส่วนอีกองค์มีแร่เกาะล้านเสริม ๆ ด้านบนเป็นพระพุทธรูปปางนาคปรก
ประเทศซีเรียในโอลิมปิกเยาวชนฤดูร้อน 2014
ประเทศซีเรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติซีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 4 ชนิดกีฬา ผลการแข่งขันครั้งนี้ประเทศซีเรียไม่ได้รับเหรียญรางวัล
กรีฑา
ผลการแข่งขันดังนี้ :
ฟันดาบ
ผลการแข่งขันดังนี้ :
ว่ายน้ำ
ผลการแข่งขันดังนี้ :
สโมสรฟุตบอลอยุธยาในฤดูกาล 2561
สโมสรฟุตบอลจังหวัดพระนครศรีอยุธยา เป็นสโมสรฟุตบอลอาชีพในประเทศไทยโดยเป็นทีมจากจังหวัดพระนครศรีอยุธยา
ประวัติสโมสร
ทีมอยุธยาเอฟซี ทีมฟุตบอลลีกดิวิชั่น 2 โซนภาคกลางในฤดูกาลปี 2559
ผู้บริหารทีมอยุธยา เอฟซี ฤดูกาล 2559
ประธานสโมสร นายวิทยา บุรณศิริ
รองประธานสโมสร ประกอบด้วย 1.นายนัทธี บ่อสุวรรณ 2.นายชาตรี อยู่ประเสริฐ 3.นายไตรรัตน์ จุรินทร
ผู้จัดการทีม นายยุทธนา ก้อนทอง
หัวหน้าผู้ฝึกสอน นายเทเวศน์ กมลสินธุ์
สำหรับปีนี้ ท่านประธานสโมสร ท่านวิทยา บุรณศิริ วางเป้าหมายไว้อย่างหนักแน่นว่าปีนี้ต้องเลื่อนชั้น กลับไปเล่นใน ศึก ยามาฮ่าลีกวัน ให้ได้ในฤดูกาล 2560 และได้มีการเตรียมทีมอย่างหนักไม่ว่าจะเป็นเรื่องของตัวนักเตะที่มีทั้งแข้งไทยและแข้งนอกซึ่งแต่ละรายก็ผ่านการคัดเลือกมาเป็นอย่างดี
และได้ สนามฟุตบอลราชคราม สปอร์ต ซิตี้ บางไทร เป็นสนามเหย้า
เกียรติประวัติ
'''รายชื่อผู้เล่น ฤดุกาล 2561
ตารางคะแนนฤดูกาล 2561
l ||rowspan=1| เลื่อนชั้นไปสู่ THAI League 2 ||rowspan=1| เล่น Play Off กับอันดับ2 โซนตอนล่าง หา1ทีมเลื่อนชั้นไปสู่ THAI League 2 ||rowspan=1| ตกชั้นสู่ THAI League 4
คว็อน คับ-ยง
คว็อน คับ-ยง (권갑용; Kweon Kab-yong; 3 ตุลาคม ค.ศ. 1957 – ) เป็นนักหมากล้อมระดับอาชีพ 6 ดั้งชาวเกาหลีใต้ คว็อนได้เป็นมืออาชีพในปี ค.ศ. 1975 และได้รับการเลื่อนระดับให้เป็น 6 ดั้งในปี ค.ศ. 1995 เขาเริ่มก่อตั้งโรงเรียนหมากล้อมที่ประเทศเกาหลีในปี ค.ศ. 1989 โดยมักจะได้รับการเปรียบเทียบกับโรงเรียนของมิโนะรุ คิตะนิ ส่วนในปี ค.ศ. 2003 โรงเรียนของเขาได้สร้างนักหมากล้อมไปแล้วร่วมกว่า 100 ดั้ง
แค้นลั่น ปังเวอร์
แค้นลั่น ปังเวอร์ (The Dressmaker) เป็นภาพยนตร์ออสเตรเลียแนวตลกดราม่าในปี ค.ศ. 2015 กำกับโดย โจเซลีน มัวร์เฮาส์ สร้างจากนวนิยายในชื่อเดียวกันของโรซาลี แฮม อำนวยการสร้างโดย ซู มาสลิน เขียนบทภาพยนตร์โดย โจเซลีน มัวร์เฮาส์ และ พี. เจ. โฮแกน  นำแสดงโดย เคต วินสเล็ต รับบทเป็นช่างตัดเสื้อที่ชื่อไมร์เทิล "ทิลลี่" ดันเนจ ผู้ที่เดินทางกลับมาสู่บ้านเกิดชนบทในออสเตรเลีย เพื่อดูแลสุขภาพของแม่ที่กำลังป่วยหนัก
การถ่ายทำภาพยนตร์เริ่มต้นเมื่อช่วงปลายปี ค.ศ. 2014 ในเมลเบิร์นและรัฐวิกตอเรีย ภาพยนตร์เรื่องนี้เข้าฉายรอบปฐมทัศน์เมื่อวันที่ 14 กันยายน ค.ศ.2015 ที่เทศกาลภาพยนตร์นานาชาติโทรอนโต 2015 และเข้าฉายครั้งแรกในออสเตรเลียและนิวซีแลนด์เมื่อวันที่ 29 ตุลาคม ค.ศ. 2015 ซึ่งสามารถสร้างรายได้ในวันเปิดตัวเป็นอันดับหนึ่งในออสเตรเลียและนิวซีแลนด์ และกลายเป็นภาพยนตร์ที่ทำรายได้สูงสุดเป็นอันดับ 2 ในออสเตรเลีย ประจำปี ค.ศ. 2015 และอันดับ 11 ของภาพยนตร์ทำรายได้สูงสุดตลอดกาลบนตารางบ็อกซ์ออฟฟิสของออสเตรเลีย
ช็อกโกแลตสวิส
ช็อกโกแลตสวิส (Swiss chocolate) เป็นช็อกโกแลตที่ผลิตในประเทศสวิตเซอร์แลนด์ ถึงแม้เมล็ดโกโก้และส่วนประกอบอื่น ๆ จะมีแหล่งกำเนิดภายนอกสวิตเซอร์แลนด์ แต่ถือกันว่า ช็อกโกแลตสวิสต้องผลิตในสวิตเซอร์แลนด์จริง ๆ ช็อกโกแลตประเภทนี้ได้ชื่อเสียงระดับสากลว่ามีคุณภาพสูง และมีตราสินค้าชื่อดังระดับโลกหลายตรา
ช็อกโกแลตสวิสซึ่งเป็นที่รู้จักเป็นพิเศษ คือ ช็อกโกแลตนม โดยใน ค.ศ. 1875 แดเนียล พีเทอร์ (Daniel Peter) นักทำขนมชาวสวิส พัฒนาช็อกโกแลตนมแบบแท่งขึ้นเป็นครั้งแรกโดยใช้นมข้นที่อ็องรี แน็สเล (Henri Nestlé) เพื่อนบ้านของเขาเองในเมืองเวอแว (Vevey) คิดค้นขึ้น
ตลาด
ในช่วงตั้งแต่คริสต์ศตวรรษที่ 19 ไปจนเกิดสงครามโลกครั้งที่หนึ่ง และตลอดสงครามโลกครั้งที่สอง อุตสาหกรรมช็อกโกแลตสวิสนั้นเน้นการส่งออกอย่างมาก เมื่อสิ้นสงครามโลกครั้งที่สองแล้ว สวิตเซอร์แลนด์จึงเริ่มจัดหาการผลิตจากภายนอกประเทศเพราะข้อจำกัดทางการค้าหลายประการ ปัจจุบัน ช็อกโกแลตสวิสส่วนใหญ่มีผู้บริโภคเป็นชาวสวิสเอง (ร้อยละ 54% ใน ค.ศ. 2000) และสวิตเซอร์แลนด์มีอัตราการบริโภคช็อกโกแลตต่อหัวสูงที่สุดในโลก (หนึ่งคนบริโภค 11.6 กิโลกรัมต่อปี)
ใน ค.ศ. 2004 ช็อกโกแลตที่ผลิตในสวิสเซอร์แลนด์มีจำนวน 148,270 ตัน และร้อยละ 53 ของช็อกโกแลตเหล่านี้ส่งออกนอกประเทศ (ร้อยละ 20 ไปเยอรมนี ร้อยละ 11 ไปฝรั่งเศสและบริเตนใหญ่ และร้อยละ 13 ไปอเมริกาเหนือ) อนึ่ง รายได้มวลรวมของอุตสาหกรรมช็อกโกแลตสวิสใน ค.ศ. 2004 อยู่ที่ 1.37 พันล้านฟรังก์สวิส (814 ล้านมาจากตลาดท้องถิ่น และ 551 ล้านมาจากการส่งออก)
โครงสร้างอุตสาหกรรม
ใน ค.ศ. 1901 บรรดาผู้ผลิตช็อกโกแลตสวิสก่อตั้ง "สหภาพเสรีของผู้ผลิตช็อกโกแลตสวิส" (Union libre des fabricants suisses de chocolat) ต่อมาใน ค.ศ. 1916 สหภาพนี้แยกตัวออกเป็น "สภารวมผู้ผลิตช็อกโกแลตสวิส" (Chambre syndicale des fabricants suisses de chocolat) และ "ที่ประชุมช็อกโกแลตสวิส" (Convention chocolatière suisse) ปัจจุบัน สภารวมดังกล่าวมีชื่อว่า "โชโกซุยส์" (Chocosuisse) ทำหน้าที่พิทักษ์ผลประโยชน์ของผู้ผลิตช็อกโกแลตสวิส ส่วนที่ประชุมดังกล่าว ก่อนจะยุบไปใน ค.ศ. 1994 นั้น มุ่งเน้นควบคุมคุณภาพของช็อกโกแลตและแสวงหายุทธศาสตร์ด้านราคาที่สอดคล้องต้องกัน
มาริโอปาร์ตี
มาริโอปาร์ตี-อี
มาริโอปาร์ตี-อี (Mario party-e) เป็นเกมกระดานที่มีการใช้ นินเทนโด อี-รีเดอร์ เป็นอุปกรณ์เสริมในการเล่น โดยจัดจำหน่ายในวันที่ 7 ธันวาคม ค.ศ. 2003 ซึ่งภายในชุดเกมจะมีการ์ด 64 ใบ แผ่นกระดาน และคู่มือการเล่น
มาริโอปาร์ตี (นินเท็นโด 64)
เนื่องจากบางมินิเกมต้องให้ผู้ใช้หมุนแกนแอนาล็อกให้เร็วที่สุดเท่าที่จะทำได้ โดยผู้เล่นบางคนใช้ฝ่ามือแทนหัวแม่โป้งในการหมุดไม้แอนาล็อก ผลที่เกิดขึ้นทำให้เกิดบาดแผลอยู่บ่อยครั้ง เพื่อเป็นการชดเชยความเสียหาย ทางนินเทนโดจึงให้ถุงมือฟรีสำหรับผู้ที่ได้รับผลกระทบจากการใช้มือหมุนจนเกิดแผล
มาริโอปาร์ตี 8
ในเดือนกรกฎาคม ค.ศ. 2007 เกม มาริโอปาร์ตี 8 บนเครื่องวีมีปัญหากับร้านค้าในสหราชอาณาจักรทันทีที่เริ่มจัดจำหน่าย เพราะตัวละครที่ชื่อคาเมคใช้คำว่า "สปาซ์ติก" (spastic) เนื่องจากว่าคำนี้เป็นคำพูดที่กล่าวถึงคนที่ปัญญาอ่อน และเป็นคำเหยียดในสหราชอาณาจักร ในเดือนสิงหาคม ค.ศ. 2007 ทางนินเทนโดได้ปล่อยเกมใหม่โดยเปลี่ยนคำว่า "สปาซ์ติก" (spastic) เป็นคำว่า "เอร์ราติก" (erratic) แทน
ปลาฉลามหางยาวธรรมดา
ปลาฉลามหางยาวธรรมดา หรือ ปลาฉลามเทรเชอร์ (Common thresher shark, Thresher shark, Long-tailed thresher shark; ) ปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามหางยาว (Alopiidae)
โดยที่คำว่า vulpinus นั้นแปลงมาจากภาษาละตินคำว่า vulpes หมายถึง "หมาจิ้งจอก" ซึ่งในบางแหล่งข้อมูลที่มีข้อมูลเก่าอาจจะใช้ชื่อวิทยาศาสตร์ว่า Alopias vulpes
จัดเป็นปลาฉลามกินเนื้อที่มีขนาดใหญ่ชนิดหนึ่ง โดยมีความยาวเฉลี่ยเต็มที่ประมาณ 5.5-6.1 เมตร น้ำหนักตัวหนักได้ถึง 499 กิโลกรัม มีลักษณะเด่น คือ ครีบหางส่วนบนที่ยาวมาก คิดเป็นร้อยละ 50 ของขนาดตัว และมีน้ำหนักส่วนหางมากถึงร้อยละ 33 ของน้ำหนักตัวทั้งหมด ซึ่งครีบหางนี้ยามว่ายน้ำสามารถโบกขึ้นลงไปในแนวตั้งได้ด้วย ส่วนหัวมีขนาดกลมเล็ก ปากเล็ก ขากรรไกรเล็ก ภายในปากมีฟันแหลม ๆ คมซี่เล็ก ๆ จำนวนมาก ดวงตากลมโตมีขนาดใหญ่ ลำตัวสีขาวปลอดหรือขาวเงินแวววาวทั้งตัว ครีบอกแหลมยาว ครีบหลังตอนที่ 2 มีขนาดเล็ก
ปลาฉลามหางยาวธรรมดา เป็นปลาฉลามที่มีนิสัยขี้อาย มักพบเห็นตัวได้ยากมาก เป็นปลาที่หากินและอาศัยอยู่ตามลำพัง โดยล่าปลาขนาดเล็กรวมถึงสัตว์น้ำอื่น ๆ กินเป็นอาหาร โดยมีวิธีการล่าเหยื่อด้วยการตีวนรอบฝูงเหยื่อให้เกิดน้ำวน เพื่อให้เหยื่อเกิดอาการตื่นตระหนกและจับทิศทางไม่ถูก จากนั้นปลาฉลามหางยาวธรรมดาก็จะว่ายผ่าตรงกลางวงไปงับกินเหยื่อทันที จัดเป็นปลาฉลามอีกชนิดหนึ่งที่ว่ายน้ำได้ว่องไวมาก
เป็นปลาที่พบได้ทั่วโลกในทะเลและมหาสมุทรเขตร้อนและเขตอบอุ่น แต่ก็ถือว่าเป็นปลาที่พบเห็นได้ยากมาก สามารถพบเห็นได้ในที่ลึกถึง 500 เมตร แต่ปลาฉลามหางยาวธรรมดาก็สามารถว่ายเข้าชายฝั่งและเขตที่น้ำตื้นได้ด้วยเช่นกัน รวมถึงสามารถกระโดดได้สูงขึ้นเหนือน้ำได้ด้วย
เป็นปลาที่ออกลูกเป็นตัว โดยลูกปลาจะกินกันเองตั้งแต่อยู่ในท้องแม่เหมือนปลาฉลามชนิดอื่นอีกหลายชนิด ลูกปลาแรกเกิดมีความยาวประมาณ 1.5 เมตร โดยออกลูกครั้งละ 2-6 ตัว
เป็นปลาฉลามอีกชนิดหนึ่ง ที่ถูกคุกคามจนใกล้สูญพันธุ์จากการทำประมง จนถูกจัดให้เป็นหนึ่งใน 10 ชนิดของปลาฉลามที่ใกล้สูญพันธุ์ที่สุดของโลก โดยนำชิ้นส่วนต่าง ๆ ไปแปรรูปเป็นผลิตภัณฑ์ต่าง ๆ หรือบริโภคเป็นปลาเศรษฐกิจ ที่เกาะมาลาปาสกัว ทางตอนเหนือของเกาะเซบู ในทะเลฟิลิปปิน เป็นสถานที่แห่งหนึ่งที่พบปลาฉลามหางยาวธรรมดาได้บ่อย จนกลายเป็นแหล่งท่องเที่ยวดำน้ำดูปลาฉลามหางยาวจนขึ้นชื่อ
หลี่ เติงฮุย
ภายหลังการลงจากตำแหน่ง หลี่ได้ถูกขับออกจากพรรคก๊กมินตั๋ง จากบทบาทของเขาในการก่อตั้งสหภาพเอกภาพไต้หวัน (TSU) ที่มีความต้องการที่จะเป็นอิสระ ซึ่งสหภาพเป็นส่วนหนึ่งของพันธมิตรฟั่นลวี่ (Pan-Green Coalition) ร่วมกับ พรรคประชาธิปไตยก้าวหน้า (DPP) ของไต้หวัน หลี่ได้รับการนับถือว่าเป็น"ผู้นำทางจิตวิญญาณ"ของสหภาพเอกภาพไต้หวัน และเปิดรับผู้สมัครสมาชิกสภาจากพรรคก๊กมินตั๋งที่พลาดการเลือกตั้งมาทำงานร่วมกัน หลี่ได้เปิดเผยอย่างตรงไปตรงมาในการสนับสนุนการประกาศเอกราชของไต้หวันจากจีน
หลี่เสียชีวิตเมื่ออายุ 97 ปี 197 วัน เป็นอดีตประธานาธิบดีไต้หวันที่มีอายุมากที่สุดในขณะที่มีชีวิตอยู่ และเป็นประธานาธิบดีแห่งสาธารณรัฐจีนที่มีชีวิตยืนยาวที่สุดเป็นอันดับสองรองลงจาก กู้ เหวยจวิน (Wellington Koo) ที่เสียชีวิตขณะมีอายุ 97 ปี 289 วัน
ทีวีดีเอกซ์
ทีวีดีเอกซ์ หรือ เอฟเอ็มดีเอกซ์ คือ การรับชมโทรทัศน์/วิทยุทางไกล คำว่า DX ในภาษาโทรเลข หมายความว่า "ทางไกล" และ ทีวีดีเอกซ์ มี 2 วิธีในการรับชม คือ "โทรโป" และ "สโปแรนดิก อี"
อิรฟาน บัชดิม
อิรฟาน ฮาห์รายส์ บัชดิม หรือรู้จักกันในชื่อ อิรฟาน บัชดิม เกิดวันที่ 11 สิงหาคม ค.ศ. 1988 เป็นนักฟุตบอลชาวลูกครึ่งเนเธอร์แลนด์ และอินโดนีเซีย เล่นในตำแหน่งปีก หรือกองหน้า เขาเคยมาเล่นให้กับสโมสรฟุตบอลชลบุรี ในไทยพรีเมียร์ลีก บัชดิมเคยเป็นเด็กเยาวชนของสโมสรเอเอฟซีอาแจ็กซ์ และอูเทรสค์ เอฟซี สโมสรฟุตบอลชื่อดังของเนเธอร์แลนด์ ก่อนที่จะย้ายมาเล่นให้กับทีมในลีกอินโดนินีเซีย เปอซิมาร์ มาลัง ในปี ค.ศ. 2010 และบัชดิมก็เคยเล่นฟุตบอลทีมชาติให้กับทีมชาติอินโดนีเซีย
อิราวดี นวมานนท์
ประวัติ
อิราวดี นวมานนท์ เกิดเมื่อวันที่ 18 มีนาคม พ.ศ. 2494 เป็นบุตรของไฉน กับนารี นวมานนท์ บรรพบุรุษฝ่ายบิดามีเชื้อสายจีน เป็นเจ้ากิจการน้ำอบนางลอย ส่วนบรรพบุรุษฝ่ายมารดาคือพระยาวาสุเทพ (กุสตาฟ เชา) เข้ารับราชการตำรวจตั้งแต่สมัยพระบาทสมเด็จพระจุลจอมเกล้าเจ้าอยู่หัว มีชื่อเล่นว่าหน่อย และมีน้องสาว1คน คือสีตลา เรืองศิรินักร้องชื่อดัง เริ่มเข้าเรียนระดับอนุบาลที่โรงเรียนอนุบาลหลังสวน ระดับประถมศึกษาที่โรงเรียนราชินีบน จนจบชั้นประถมศึกษาปีที่ 4 ตอนนั้นเองที่อิราวดีเริ่มสนใจการเขียนนิยาย จากการอ่านนิยายของดอกไม้สด (หม่อมหลวงบุปผา นิมมานเหมินท์) ต่อมาอิราวดีไปเรียนต่อที่คอนแวนต์ในเมืองดาร์จีลิง ประเทศอินเดีย ก่อนจะกลับมาเรียนต่อที่โรงเรียนเตรียมอุดมศึกษาน้อมเกล้า และระดับปริญญาตรีที่คณะอักษรศาสตร์ จุฬาลงกรณ์มหาวิทยาลัย เอกภาษาฝรั่งเศสและภาษาสเปน โดยสำเร็จการศึกษาด้วยเกียรตินิยม อิราวดีเรียนต่อระดับปริญญาโทในสาขาภาษาฝรั่งเศส ที่ประเทศสหรัฐอเมริกา
ชีวิตส่วนตัว
ด้านชีวิตครอบครัว สมรสกับนายแพทย์วิรุณ โทณะวณิก แต่หย่าร้างในเวลาต่อมา ทั้งคู่มีบุตรด้วยกัน 1 คน คือ ธรรม์ โทณะวณิก อดีตพระเอกชื่อดังและได้สมรสใหม่มีบุตรอีก 1 คน คือ ศีล เหล่าเกษม
ถึงแก่อนิจกรรม
อิราวดี นวมานนท์ เสียชีวิตเมื่อวันที่ 1 ตุลาคม พ.ศ. 2540 ด้วยอาการป่วยตรอมใจ หลังเสีย บุตรชายไปไม่นาน สิริอายุ 46 ปี
Sad Mac
Sad Mac คือสถานการณ์ที่แมคอินทอชในรุ่นก่อนๆเกิดขัดข้อง ไม่สามารถทำงานต่อไปได้ ซึ่งจะพยายามติดต่อกับผู้ใช้โดยแสดงจอสีดำ พร้อมรหัสแสดงความผิดพลาดที่อยู่ใต้รูปเครื่องคอมพิวเตอร์แมคอินทอชที่มีหน้าเศร้าอยู่บนจอ การแสดง Sad Mac จะหยุดการทำงานของแมคอินทอชทันที เพื่อป้องกันความเสียหายที่เกิดขึ้นต่อระบบ
ประเทศไทยใน พ.ศ. 2544
เหตุการณ์ที่เกิดขึ้นใน พ.ศ. 2544 (ค.ศ. 2001) ในประเทศไทย เป็นปีที่ 220 แห่งกรุงรัตนโกสินทร์ และเป็นปีที่ 56 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ณัฐริกา ธรรมปรีดานันท์
ณัฐริกา ธรรมปรีดานันท์ (เกิด 26 เมษายน พ.ศ. 2521) ชื่อเล่น น้ำผึ้ง เป็นนักแสดงและนางแบบชาวไทยเชื้อสายจีน อดีตผู้ประกาศข่าว
ประวัติ
ณัฐริกา ธรรมปรีดานันท์ หรือ น้ำผึ้ง เกิดเมื่อวันพุธที่ 26 เมษายน พ.ศ. 2521
เป็นบุตรสาวของนายวิชิต ธรรมปรีดานันท์ซึ่งทำงานประจำเกี่ยวกับกฎหมาย กับนางเสรีรัตน์ ธรรมปรีดานันท์ น้ำผึ้งมีพี่น้องทั้งหมดสามคน โดยเธอเป็นบุตรคนที่สาม เธอมีปู่เป็นชาวจีนที่อพยพมายังประเทศไทย ส่วนมารดาของเธอมีเชื้อสายลาวหลวงพระบาง
ณัฐริกา ธรรมปรีดานันท์ สำเร็จการศึกษาจากโรงเรียนอุดมศึกษาลาดพร้าว และในระดับปริญญาตรี คณะนิเทศศาสตร์ มหาวิทยาลัยกรุงเทพ เข้าวงการโดยเป็นผู้ประกาศรายการทางช่อง 7 โดยคุณสุรางค์ เปรมปรีดิ์ ชวนมาเล่นละคร
แพล
PAL เป็นระบบสีสำหรับโทรทัศน์ในระบบแอนะล็อก ที่ถูกใช้ในระบบการแพร่ภาพโทรทัศน์ในหลายประเทศ โดยแพร่ภาพจำนวน 625 เส้น / 25 เฟรมต่อวินาที (576i) นอกจากนี้ยังมีระบบสีอื่นๆ ได้แก่ NTSC และ SECAM
ประเทศที่ใช้ระบบ PAL
Below countries and territories currently use or once used the PAL system. Many of these have converted or are currently converting PAL to DVB-T, DVB-T2, DTMB (China) or ISDB (part of South America).
The following countries no longer use PAL for terrestrial broadcasts, and are in process of converting from PAL (cable) to DVB-C.
วัดสุทธาวาส (เขตธนบุรี)
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบุคคโล เขตธนบุรี กรุงเทพมหานคร วัดมีพื้นที่ 3 ไร่ 2 งาน บริเวณวัดเป็นชุมชนหนาแน่น เจ้าอาวาสองค์ปัจจุบันคือ พระครูเกษมมงคลกิจ
วัดสุทธาวาสสร้างเมื่อประมาณ พ.ศ. 2373 ผู้สร้างเป็นทหาร ชื่อ "สุต" สร้างขึ้นหลังกรุงศรีอยุธยาเสียแก่พม่า จนเมื่อสงครามสงบ นายสุตได้ชักชวนญาติพี่น้องและชาวบ้านช่วยกันสร้างวัดขึ้น ตั้งชื่อวัดว่า วัดใหม่ตาสุต ต่อมาเปลี่ยนนามวัดใหม่เป็น "วัดสุทธาวาส" วัดได้รับพระราชทานวิสุงคามสีมาเมื่อวันที่ 16 เมษายน พ.ศ. 2541 วัดได้รับการบูรณะจนเจริญรุ่งเรืองตั้งแต่ พ.ศ. 2512 หลังจากที่วัดทรุดโทรมมายาวนาน
อาคารเสนาสนะประกอบด้วยอุโบสถกว้าง 7.03 เมตร ยาว 21 เมตร ก่ออิฐถือปูน วิหารกว้าง 3 เมตร ยาว 4 เมตร ก่ออิฐถือปูน และกุฏิสงฆ์จำนวน 4 หลัง
ริโกะ นารูมิ
ริโกะ นารูมิ (18 สิงหาคม พ.ศ. 2535—ปัจจุบัน) เป็นนักแสดงและนางแบบชาวญี่ปุ่น
แหล่งข้อมูลอื่น
1992
วัดไก่เตี้ย (กรุงเทพมหานคร)
วัดไก่เตี้ย เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ริมฝั่งตะวันตกของคลองบางกอกน้อย ในแขวงตลิ่งชัน เขตตลิ่งชัน กรุงเทพมหานคร สภาพพื้นที่วัดเกือบล้อมรอบไปด้วยคลอง วัดไก่เตี้ยมีส่วนเกี่ยวข้องกับการแห่พระบรมสารีริกธาตุหรือประเพณีชักพระ ที่เริ่มแห่จากวัดนางชีโชติการาม
ประวัติ
ประวัติการตั้งวัดมีสองข้อมูล สำนักงานพระพุทธศาสนาแห่งชาติระบุว่า วัดไก่เตี้ยสร้างขึ้นราว พ.ศ. 2320 ในปลายสมัยกรุงธนบุรี ขณะที่ประวัติวัดทั้งฉบับกรมการศาสนาและของวัดระบุตรงกันว่า เจ้าพระยารัตนาพิพิธ (สน) สมุหนายก ต้นสกุล สนธิรัตน์ สร้างขึ้นในสมัยรัชกาลที่ 1 บ้างระบุว่าปฏิสังขรณ์ขึ้นใหม่ในรัชกาลที่ 1 แต่หนังสือพระประวัติและพระนิพนธ์ สมเด็จกรมพระปรมานุชิตชิโนรส กล่าวว่าผู้สร้างคือพระนรินทราราชเสนี (เผื่อน) บิดาของท่านผู้หญิงอ่อน ภริยาเจ้าพระยารัตนาพิพิธ
วัดได้รับการพัฒนาครั้งใหญ่เมื่อ พ.ศ. 2511 มีการสร้างบูรณปฏิสังขรณ์อาคารเสนาสนะและได้จัดแบบแปลนของวัดใหม่ กล่าวคือ ได้รื้ออุโบสถหลังเดิมที่สร้างขึ้นในสมัยรัตนโกสินทร์ตอนต้น เนื่องจากเป็นไม้และผุพังลง โดยได้ก่อสร้างขึ้นใหม่เป็นคอนกรีต มีพิธียกช่อฟ้าเมื่อ พ.ศ .2512 โดยจอมพลถนอม กิตติขจร นายกรัฐมนตรีในขณะนั้น และผูกพัทธสีมาเมื่อวันที่ 1 มีนาคม พ.ศ. 2514
อาคารเสนาสนะ
อุโบสถหลังใหม่ สร้างแทนอุโบสถเดิมที่รื้อไปเมื่อ พ.ศ. 2511 กว้าง 20 เมตร ยาว 40 เมตร หน้าบันทำเป็นพระพุทธรูปประทับนั่ง ปางสมาธิ ด้านล่างมีรูปไก่อยู่ในวงกลม (คาดว่าทำขึ้นตามชื่อวัด) ลวดลายเดิมหน้าบันเป็นลายกนกและพรรณพฤกษา พระประธานในพระอุโบสถ เป็นพระพุทธรูปสมัยสุโขทัย ฐานมีจารึกว่าหล่อขึ้นเมื่อ พ.ศ. 1989 คาดว่าอัญเชิญลงมาจากหัวเมืองเหนือในรัชกาลที่ 1 พร้อมกับพระพุทธรูปพันกว่าองค์ที่ประดิษฐานตามพระอารามหลวงของกรุงรัตนโกสินทร์
วิหาร เชื่อว่าสร้างพร้อมอุโบสถหลังเดิม หน้าบันของวิหารเป็นไม้จำหลัก หน้าบันของมุขด้านล่างเป็นลายเครือเถากนกออกปลายเป็นเทพนม ตรงกลางเป็นครุฑ ส่วนหน้าบันด้านบน ตรงกลางสลักเป็นรูปวิมานท่ามกลางลายกนก (ปัจจุบันใช้เป็นกุฏิเจ้าอาวาส) มีพระพุทธฉาย ตั้งอยู่ระหว่างอุโบสถและวิหารภายในเขตกำแพงแก้ว
วัดมีหอระฆัง ตั้งอยู่ด้านข้างศาลาการเปรียญ เป็นหอระฆังเก่า ก่ออิฐถือปูน สูง 2 ชั้น หอพระไตรปิฎก เป็นอาคารก่ออิฐถือปูน 2 ชั้น ลักษณะรูปแบบศิลปกรรมสมัยรัชกาลที่ 3 ที่เชิงชายสลักไม้เป็นลายค้างคาวแบบจีน
ตำบลหนองแวง (อำเภอน้ำโสม)
ตำบลหนองแวง เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสม
การปกครองส่วนภูมิภาค
ตำบลหนองแวงแบ่งการปกครองออกเป็น 13 หมู่บ้านได้แก่
การปกครองส่วนท้องถิ่น
ท้องที่ตำบลหนองแวง ประกอบด้วยองค์กรปกครองส่วนท้องถิ่น 1 แห่ง ได้แก่
อำเภอตานะฮ์เมระฮ์
อำเภอตานะฮ์เมระฮ์ (Jajahan Tanah Merah หมายถึง ดินแดง หรือ ศิลาแลง; สำเนียงกลันตัน-ปัตตานี: Tanoh Meghoh (ตาเนาะฮ์ แมเฆาะฮ์)) เป็นอำเภอในรัฐกลันตันของประเทศมาเลเซีย บริเวณตัวเมืองอยู่บริเวณแม่น้ำกลันตัน ทางเหนือติดกับอำเภอปาซีร์มัซ, ทางตะวันออกติดกับอำเภอมาชัง, ทางตะวันออกเฉียงใต้ติดกับอำเภอกัวลาไกร, ทางตะวันตกเฉียงใต้ติดกับอำเภอเจอลี และทางตะวันตกติดกับประเทศไทย
ประชากร
ใน ค.ศ. 2010 มีประชากรอยู่ในอำเภอนี้ 117,338 คน โดยส่วนใหญ่มีเชื้อสายมลายู ส่วนน้อยมีเชื้อสายจีนและอินเดีย และมีผู้อพยพส่วนใหญ่มาจากประเทศไทย
เปล่าเจ้าชู้
"เปล่าเจ้าชู้" เป็นซิงเกิลของกลุ่มศิลปินดูโอ้ โฟร์-มด เป็นเพลงแรกจากอัลบั้มI AM Four Mod ในปี พ.ศ. 2555 ประพันธ์เนื้อร้อง-แต่งทำนองโดย อุทัย บุนทรีรัตน์ และเรียบเรียงโดย ระวี กังสนารักษ์ ออกจำหน่ายในวันที 15 มิถุนายน พ.ศ. 2555
เนื้อหาเพลงออกแนวน่ารัก ๆ มากกว่า เราอยากจะบอกกับทุก ๆ คนว่า...เปล่าเจ้าชู้นะ แม้ว่าสายตาของพวกเราจะมองคนนั้น-คนนี้ แต่ก็มองไปด้วยความเอ็นดู เห็นว่าน่ารักเท่านั้น ไม่ใช่เจ้าชู้สักหน่อย แค่มองเฉย ๆ
เจ้าหน้าที่ของบ้าน
ในที่นี้ เจ้าหน้าที่ของบ้าน หมายถึง พลเมืองหรือเด็กของคนเป่าปี่ซึ่งมีหน้าที่ในบ้าน ในวรรณกรรมเยาวชนชุด อาณาจักรแห่งกาลเวลา ประพันธ์โดยการ์ธ นิกซ์
บ้านเบื้องล่าง
พลเมืองในบ้านเบื้องล่างมีหน้าที่ในการจัดการบันทึกของผู้รู้ตาย บันทึกของบ้าน และอาณาจักรชั้นที่สอง โดยการจารึก เขียน หรือสร้างวัสดุสำหรับเขียนบันทึก อาืทิ กระดาษ หิน หนังสัตว์ หรือแผ่นทอง โดยรับมาจากบ้านเบื้องกลางเพื่อทำการเก็บไว้ในหอจดหมายเหตุ นอกนี้ยังมีบริษัทสำหรับดำเนินกิจการต่างๆ เช่น ธุรกิจเติมหมึก การขายของ ลิฟต์ โทรศัพท์ ฯลฯ โดยมีผู้ตรวจการ นายตรวจ และอาคันตุกะเที่ยงคืนเป็นผู้ดูแลความสงบเรียบร้อย
มีหน้าที่ตรวจการบ้านเบื้องล่าง ไม่มีรายละเอียดมาก อยู่ใต้คำสั่งของย่ำรุ่งของวันจันทร์
นายตรวจโลหะ เป็นหุ่นยนต์ซึ่งผลิตขึ้นในผืนดินไกล มีเลือดข้นสีเงินและกลไกนาฬิกา ส่วนนายตรวจธรรมดานั้นเป็นพลเมืองทั่วไป นายตรวจธรรมดาและนายตรวจโลหะสิบคนรวมเป็นหนึ่งหน่วย แต่ละหน่วยจะมีนายตรวจ ซึ่งมียศเป็นนายสิบ อยู่หนึ่งนาย พวกเขามีหน้าที่ดูแลรักษาความปลอดภัยและความสงบเรียบร้อยของบ้านเบื้องล่าง อยู่ใต้คำสั่งของยามเที่ยงของวันจันทร์
พลเมืองในเสื้อคลุมชุดดำ สวมถุงมือราตรี ตาแดงลึกโหล สามารถบินได้ มีอาวุธคือแส้ฝันร้าย ถุงมือราตรี และลูกดอกเหล็กยาว อยู่ภายใต้คำสั่งของย่ำค่ำของวันจันทร์
พวกเขาทำหน้าที่เชื่อมสัญญาณโทรศัพท์เพื่อให้ต้นสายสามารถสนทนากับปลายสายได้ พวกเขาชอบอาเธอร์เพราะเขาพูดจาไพเราะ พวกเขาถูกคำสั่งจากบ้านเบื้องบนไม่ให้ทำงาน แต่พวกเขากลับไม่ทำตามคำสั่งเพราะพวกเขาอยู่ในอำนาจปกครองของบ้านเบื้องล่าง ใน ศุกร์รัตติกาล ดูเหมือนว่าถ้าขัดคำสั่งพวกเขาจะถูกดูดเข้าไปในบางสิ่งบางอย่างจนต้องให้โอเปอเรเตอร์คนอื่นช่วยกันดึงเอาออกมา
พวกเขาคือพลเมืองที่ถูกลดขั้นมาทำหน้าที่นี้ สวมชุดผ้าคลุมแบบโรมัน พราวิลบอกว่ามีคนรวบรวมถ่านหินประมาณร้อยคนและคนตัดถ่านหินอีกห้าสิบและอีกสองสามคนที่ไม่มีหน้าที่เลย พวกเขาตั้งแคมป์ที่จุดหนึ่งของหลุมถ่านหิน พวกเขาสามารถถูกเลื่อนขั้นและกลับไปข้างบนได้
ประกอบด้วยร้อยโทผู้รักษาประตูจำนวนหลายคน และร้อยเอกผู้รักษาประตู ทำหน้าที่รักษาประตูหน้า ควบคุมการเปิดปิดของมัน เปิดประตูไปยังส่วนต่างๆ ของบ้านและอาณาจักรชั้นที่สองที่ประตูสามารถเปิดไปได้ และขัดขวางการเดินทางของเหล่านักเดินทางนอกกฎหมาย
หากต้องการดูร้อยโทผู้รักษาประตูหน้าคนปัจจุบัน ดูได้ที่ ร้อยโทผู้รักษาประตูหน้า
ผืนดินไกล
พลเมืองของที่นี่มีหน้าที่ในการทำเหมือง ขนส่ง จัดการสุญญะ และแปรรูปมันเป็นสินค้าเพื่อส่งขายตามส่วนต่างๆ ของบ้าน
พวกเขาคือพลเมืองที่วันอื่นๆ (ยกเว้นวันจันทร์ วันอังคาร วันพุธ และวันพฤหัสบดี) ส่งมายังผืนดินไกลเป็นค่าตอบแทนสำหรับสินค้าและเครื่องมือเครื่องใช้ พวกเขาจะถูกบันทึกชื่อ หมายเลข หน้าที่ รายรับรายจ่ายโดยสมุดบัญชีของอังคารเคร่ง พวกเขาต้องทำงานอยู่ที่ก้นหลุมลึกเพื่อขุดสุญญะ พวกเขามีรายจ่ายมากกว่ารายรับจึงไม่มีวันที่จะหมดหนี้สินเลย พวกเขาทรมานมากกว่าคนขุดถ่านหินอีก แต่เมื่อวันอังคารหมดอำนาจพวกเขาจึงได้รับการเลิกทาส ไม่ทราบว่าพวกเขากลับไปที่ส่วนของบ้านที่มาหรือรับเข้าเป็นพลเมืองในบ้านเบื้องล่าง
พวกเขาคือเจ้าหน้าที่ดั้งเดิมของผืนดินไกล มีรูปร่างคล้ายกับคนแคระ เตี้ย มีปืนไอน้ำ สวมหมวกเกราะ มีหน้าที่เฝ้าตามสถานีสำคัญต่างๆ ในผืนดินไกล เช่น สถานีบน สถานีกลางทาง สถานีล่างและพีระมิดของวันอังคาร นอกจากนั้นยังควบคุมทาสซึ่งจะลงไปทำงานที่สถานีล่างด้วย หลังจากอังคารเคร่งหมดอำนาจพวกเขาได้รับหน้าที่ให้ถมหลุมลึก
พวกเขาคือเจ้าหน้าที่ดั้งเดิมของผืนดินไกล มีหน้าที่ตรวจชื่อพลเมืองที่ลงมาทำงานเป็นทาสที่ผืนดินไกล และแจกอุปกรณ์ป้องกันอันตรายจากสุญญะให้แก่คนงานเหมือง
ทะเลกั้นอาณาเขต
พลเมืองของทะเลกั้นอาณาเขตมีหน้าที่เดิมในการกอบกู้ของที่ถูกลืมจากอาณาจักรชั้นที่สอง เพื่อการตีราคาหรือนำกลับคืนสู่เจ้าของเดิมด้วยวิธีการบางอย่าง มีบริษัททำหน้าที่ตีราคาสินค้ามากมาย บางครั้งก็กอบกู้เอาความเจ็บไข้ของผู้รู้ตายมาบรรจุเป็นของมีรูปร่างเพื่อส่งขายตามส่วนต่างๆ ของบ้าน ส่วนการดูแลตกเป็นหน้าที่ของนิซเซอร์
เป็นกลุ่มของพลเมืองส่วนใหญ่ของทะเลกั้นอาณาเขต แบ่งออกเป็นพลเมืองที่เป็นกะลาสีดั้งเดิม และกะลาสีฝึกหัด ซึ่งเดิมคือพลเมืองที่ทำงานในสำนักงานบนท่าเรือวันพุธเก่า แต่หลังจากเกิดน้ำท่วมจึงกลายมาเป็นกะลาสี โดยทำงานบนเรือของตนที่แปรสภาพมาจากสำนักงานที่พวกตนเคยทำงานอยู่ หน้าที่ส่วนใหญ่คือเดินทางไปยังอาณาจักรชั้นที่สองเพื่อซื้อสินค้าและกอบโกยความเจ็บไข้มาปรนเปรอเหล่าพลเมือง เนื่องจากกะลาสีส่วนใหญ่ผันตัวเองมาจากการทำงานในสำนักงานบนบก ดังนั้น กะลาสีส่วนใหญ่จึงไม่มีความสามารถ จึงต้องมีกะลาสีดั้งเดิมบนเรืออย่างน้อย 1 คนและต้นหนนักเวทย์ผู้ชำนาญอีก 1 คนคอยกำกับดูแล
เป็นเด็กของคนเป่าปี่ที่เป็นลูกเรือบนเรือต่างๆ ส่วนใหญ่จะเป็นเรือดั้งเดิม สวมเสื้อกะลาสีและโพกผ้าบนศีรษะ เด็กชายประจำเรือเป็นได้ทั้งชายและหญิง การเป็นเด็กชายประจำเรืออาจเกิดจากการซื้อขายแลกเปลี่ยนของพลเมือง (เหมือนการค้าทาส) หรือถูกคำสั่งลงโทษ หรือสาเหตุอื่นๆ
เจ้าหน้าที่ของทะเลกั้นอาณาเขต ได้รับการบรรยายจากซันสกอร์ซว่าเป็น "เจ้าหน้าที่ ผู้ตรวจการณ์ ขุนคลัง ผู้ตรวจบัญชี" และมีอำนาจจับกุมพลเมืองที่ข้ามแนวพายุมายังอาณาจักรชั้นที่สองโดยไม่ได้รับอนุญาต
ถูกบรรยายว่ามีลักษณะคล้ายมนุษย์ สูงเจ็ดฟุต ผมยาว เต็มไปด้วยหนวดเครา แขนเป็นเกล็ดสีเขียว มีกล้ามเป็นมัดๆ และระหว่างนิ้วเป็นพังผืด มีหน้าที่ตรวจตราทะเลกั้นอาณาเขตเหมือนกับนายตรวจในบ้านเบื้องล่างและผู้รับใช้มีปีกแห่งรัตติกาลของบ้านเบื้องกลาง ไม่ทราบว่าผู้ใดเป็นผู้บังคับบัญชา
หน้าที่ดั้งเดิม: กู้ของที่หายไปจากบ้านหรือในอาณาจักรชั้นที่สองคืนมา อย่างบันทึก หรือเอกสารสำคัญของบ้าน ตรวจสอบก่อนส่งคืนไปยังที่ที่จากมา
กองทัพอันเกรียงไกรแห่งมหาสถาปนิก
(อังกฤษ: The Glorious Army of the Architect) คือ กองทัพที่มีหน้าที่ดูแลรักษาความมั่นคงของบ้าน พลเมืองของบ้านจะถูกเกณฑ์เข้าสู่ระบบของกองทัพเป็นเวลาหนึ่งศตวรรษ ยกเว้นที่ว่าพลเมืองผู้นั้นจะถูกสร้างขึ้นมาเพื่อให้เป็นทหารอยู่แล้ว กองทัพอันเกรียงไกรแห่งมหาสถาปนิก มีผู้บัญชาการ คือ จอมทัพ โดยมหาสถาปนิกเคยดำรงตำแหน่งนี้ แต่เมื่อนางหายตัวไป วันอาทิตย์ก็น่าจะได้ดำรงตำแหน่งแทน โดยที่เขาได้มอบอำนาจบัญชาการให้แก่เซอร์พฤหัสบดี ระหว่างการปิตล้อมป้อมกลางในตอนพฤหัสเจ้าศาสตรา จำนวนทหารในกองทัพแห่งมหาสถาปนิกมีประมาณ 70,000 นาย ซึ่งถือว่าน้อยมาก
กองพันทหารใหม่ได้รับการบรรจุโดยทหารใหม่ของกองทัพอันเกรียงไกรแห่งมหาสถาปนิก โดยจะนำมาจากส่วนอื่นๆ ของบ้านทางการเกณฑ์ทหาร มีเครื่องแบบสีน้ำเงิน และอุปกรณ์ติดตัวอีกกว่า 200 ชิ้น กองพันทหารใหม่อยู่ใต้การบังคับบัญชาของพันเอกฮูวิติ และทำการฝึกหัดอยู่ที่ค่ายเปลี่ยนแปลง เครื่องแบบพื้นฐานได้แก่ชุดของกองพันโรมันบนโลก และดาบป่าเถื่อน
เป็นทหารที่ได้รับการฝึกการขี่อสินธพ โดยมีเครื่องแบบเป็นเกราะหนักๆ อยู่ในฐานะของ "อัศวิน" มีผู้บัญชาการ คือ ข่านแห่งกองทัพพื้นเมือง
อยู่ในเครื่องแบบสีแดง ทำหน้าที่เป็นผู้ช่วยเหลือเซอร์พฤหัสบดีในป้อมกลาง มีผู้บัญชาการ คือ พลเอกแห่งกรมทหาร
อยู่ในเครื่องแบบสีเขียว ทำหน้าที่แจกจ่ายไปรษณีย์ของกองทัพและอื่นๆ รวมไปถึงดูแลห้องพลาธิการของค่ายทหารต่างๆ ในวงกตยิ่งใหญ่
อยู่ในเครื่องแบบของทหารโรมันบนโลก มีหน้าที่อารักขาป้อมกลางและบุคคลสำคัญ สวมชุดเกราะของทหารโรมัน มีดาบป่าเถื่อนและโล่
กองหนุน คือ ทหารเกณฑ์ซึ่งอยู่ในกองทัพมากกว่าหนึ่งร้อยปี เนื่องจากพวกเขาไม่ได้ถูกสร้างมาเพื่อให้เป็นทหาร ดังนั้นพวกเขาเหล่านั้นจึงถูกส่งตัวไปทำหน้าที่เดิม อย่างไรก็ตาม หากมีภัยร้ายแรงต่อความมั่นคงของบ้าน บ้านเบื้องบนจะมีอำนาจเรียกระดมทหารกองหนุนได้ทันที
บ้านเบื้องกลาง
พลเมืองในบ้านเบื้องกลางมีหน้าที่ผลิตวัตถุดิบบางอย่างเพื่อการจัดการบันทึก อาทิ การหล่อทองเพื่อทำเป็นแผ่นทองคำ การทำปก การทำริบบิ้น การปิดทอง การวาดภาพประกอบ การเข้า้้เล่มบันทึึก และอีกมาก ก่อนที่จะถูกขนส่งไปยังบ้านเบื้องบนเพื่อทำการบันทึกต่อไป
สี่สมาคมแห่งบ้านเบื้องกลาง
ที่ราบสูงแต่ละชั้นในบ้านเบื้องล่างจะมีสมาคมอยู่สมาคมหนึ่ง พลเมืองทุกคนในบ้านเบื้องกลางจะต้องเป็นสมาชิกของชมรมของชั้นที่ตนอยู่ จึงจะสามารถทำกิจกรรมต่างๆ ในบ้านเบื้องกลางได้ ในบ้านเบื้องกลางมีสมาคมใหญ่ๆ อยู่ 4 สมาคม ได้แก่
สมาคมวิชาชีพปิดทองประดับหน้าหนังสือ
(อังกฤษ: The Guild of Gilding and Illumination) ประกอบด้วยพลเมืองทั้งหมดที่ทำงานอยู่ในทุ่งราบ มีหน้าที่เกี่ยวกับการปิดทอง เช่น หลอมทอง ตีทอง ปิดทอง เป็นต้น สถานที่ทำงานหลักคือโรงงานทำทองคำเปลว ซึ่งมีระบบการป้องกันที่ดี สถานที่อื่นๆ เช่น หอปกหน้าเป็นเลิศ อาคารของกิจกรรมนักวาดอักษรและฐานช่างริบบิ้น โดยมีที่พักผ่อนของพลเมืองอยู่ที่เมืองออเรียนเบิร์ก อยู่ห่างจากสถานที่ต่างๆ เท่ากันพอดี ควบคุมโดยย่ำรุ่งของวันศุกร์
สมาคมวิชาชีพวาดภาพประกอบและขยายขนาด
(อังกฤษ: The Guild of Illustration and Augmentation) ประกอบด้วยพลเมืองทั้งหมดที่ทำงานอยู่ในเบื้องกลางของเบื้องกลาง ไม่ได้บรรยายการทำงานของพวกเขา แต่คาดว่าคงทำหน้าที่เกี่ยวกับภาพวาดและการขยายขนาดตามชื่อ ควบคุมโดยย่ำค่ำของวันศุกร์
สมาคมวิชาชีพชั้นสูงแห่งการเข้าเล่มและบูรณะ
(อังกฤษ: High Guild of Binding and Restoration) ประกอบด้วยบรรดาพลเมืองที่ทำงานอยู่ในที่ราบชั้นสูงสุด สมาชิกของสมาคมนี้มักเป็นคนเจ้าเล่ห์และเกียจคร้าน พวกเขาประกาศเป็นกลางระหว่างการต่อสู้ระหว่างพลเมืองของบ้านเบื้องกลางและบ้านเบื้องบน อยู่ใต้การควบคุมของจาเคม มิลคาเป็นลำดับที่สองและดิ๊กบี้เป็นลำดับที่สาม แต่ว่าย่ำรุ่งได้เปลี่ยนตำแหน่งของจาเคมกับของดิ๊กบี้ เพราะฉะนั้นปัจจุบันสมาคมวิชาชีพชั้นสูงแห่งการเข้าเล่มและบูรณะจึงมาอยู่ใต้การควบคุมของดิ๊กบี้แทน ควบคุมโดยยามเที่ยงของวันศุกร์ แต่อาเธอร์ได้แต่งตั้งให้ย่ำรุ่งของวันศุกร์เป็นผู้บัญชาการชุมทางเข้าเล่มในตอนศุกร์รัตติกาล
สมาคมผู้ขับเคลื่อนทางน้ำมีเกียรติสูงส่ง
(อังกฤษ: The Noble and Exalted Association of Waterway Motivators) เป็นสมาคมของเหล่าคนผลักกระดาษ หน้าที่ของพวกเขาคือล่องแพไปตามคลอง ขนส่งเอกสารระหว่างที่ราบสามชั้น และเปิดปิดประตูฟ้า มีปีเตอร์ เพอร์กิน เป็นเลขานุการสมาคม สมาคมนี้ไม่อนุญาตให้นำปีกขึ้นแพ
นอกนั้นอาจจะมีสมาคมพิเศษอีกมาก แต่ไม่ได้มีการกล่าวถึง
เจ้าหน้าที่อื่นๆ
เป็นกลุ่มของเด็กของคนเป่าปี่ที่อังคารเคร่งนำไปดัดแปลงให้เป็นโลหะ ไม่อาจรู้ได้ว่าภายในยังมีเนื้อหนังของผู้รู้ตายอยู่หรือไม่ พวกเขาสวมเกราะทองคล้ายของย่ำรุ่งของวันศุกร์ แต่สวมหน้ากากสีดำซุ่งปิดส่วนต่างๆ ของใบหน้าไว้ อยู่ในการควบคุมของย่ำรุ่งของวันศุกร์ มีชื่อเป็นหมายเลข ยุวชนที่ระบุชื่อในหนังสือ คือ สิบห้า (Fifteen)
เป็นพลเมืองกลุ่มหนึ่งที่มีความลึกลับ แต่งกายด้วยการสวมหมวกเกราะที่มีช่องเปิดยื่นยาวออกมาคล้ายกับจะงอยปาก สวมเกราะชนิดเต็มตัว และสวมถุงมือมีพังผืดจนดูคล้ายกับกรงเล็บ อยู่ในการควบคุมของย่ำค่ำของวันศุกร์ มีหน้าที่ตรวจตราบ้านเบื้องกลางยามค่ำคืน สังหารนิทลิ่งและผู้ลักลอบ แต่เมื่อเขาไปอยู่กับวันศุกร์ จึงไม่มีเป้าหมาย แต่พวกเขาก็ทำการต่อต้านกองกำลังของวันเสาร์ ผู้รับใช้จะสามารถออกบินได้หลังดวงอาทิตย์ตกไปแล้วเท่านั้น และจำเป็นต้องกลับรังลับ ซึ่งอยู่ในซอกหินระหว่างทางขึ้นไปยังหออาลักษณ์ของวันศุกร์ ก่อนดวงอาทิตย์จะขึ้น รังลับดังกล่าวถูกปิดเป็นความลับและไม่อนุญาตให้ผู้บินกลางวันบินเข้าไป ผู้รับใช้สามารถเข้าใจคำพูดของผู้อื่นได้ แต่พูดเองไม่ได้
ผู้รับใช้มีปีกแห่งรัตติกาลมีชื่อเป็นสมญานาม ผู้รับใช้ที่ระบุชื่อในศุกร์รัตติกาล ได้แก่
เป็นพนักงานที่ทำงานอยู่ในโรงงานทำทองคำเปลว พลเมืองที่นี่จะใช้นามสกุล "ทองแผ่น" กันหมด หน้าที่ของพวกเขาคือหลอมทองและตีทองให้แบนเพื่อนำไปปิดตัวอักษร ตีเป็นแผ่นสำหรับจารึก และทองรูปอื่นๆ ความต้องการทองคำเปลวที่โรงงานต้องผลิตได้ทุกวันคือสี่พันคืบ อยู่ใต้การควบคุมของย่ำรุ่งของวันศุกร์เป็นลำดับแรก และเอลิบาเซ็ธเป็นลำดับที่สอง
คนผลักกระดาษทำงานอยู่ในท่าเรือและคลอง สวมชุดที่ทำจากกระดาษที่มีตัวอักษรเผื่อตกน้ำจะได้ไม่จม มีหน้าที่ขนส่งผู้โดยสารและบันทึกไปยังที่ต่างๆ ในบ้านเบื้องกลางโดยคลอง เป็นสมาชิกของสมาคมผู้ขับเคลื่อนทางน้ำมีเกียรติสูงส่ง ซึ่งเป็นสมาคมพิเศษของคนผลักกระดาษไม่ขึ้นตรงต่อชั้นไหนๆ ของบ้านเบื้องกลาง เป็นอาชีพหนึ่งที่ผู้รับใช้ที่ถูกกินเครื่องแบบโดยพินัยกรรมส่วนที่ห้ามักมาทำงาน
เป็นพลเมืองที่อยู่บนที่ราบสูงบนสุด ส่วนใหญ่ตกมาจากบ้านเบื้องบน มีความสามารถในการใช้เวทมนตร์แต่ก็เจ้าเล่ห์มาก
บ้านเบื้องบน
นักรบของบ้านเบื้องบน สวมรองเท้าหนังเทียมขึ้นเงากับกางเกงลายตาราง และแต่งตัวแบบแปลกๆ เช่น ใส่เอี๊ยมเปิดกระดุม และหมวกเบเร่ต์เอียงเป็นมุมเดียวกันทั้งหมด อาวุธของพวกเขาเป็นมีดปลายแหลมเล่มยาวซึ่งบรรจุแกนสุญญะเข้มข้น ทำให้อาวุธนี้สามารถใช้ได้เพียงครั้งเดียว เพราะสุญญะจะกัดกินอาวุธไปจนหมด นักรบเหล่านี้สามารถทำการรบบนท้องฟ้าได้ โดยติดปีกซึ่งมีแสงสว่างเหมือนดวงดาว พวกเขาได้รับคำสั่งให้ลงมายึดประตูฟ้า ซึ่งจะเป็นการขัดขวางการทำงานของแพ และกลุ่มผู้รับใช้แห่งรัตติกาลของบ้านเบื้องกลาง รวมไปถึงช่วยส่งกำลังหนุนจากบ้านเบื้องบนไปยังส่วนอื่นๆ ต่อไป อยู่ภายใต้การควบคุมของย่ำรุ่งของวันเสาร์
เป็นนักรบที่ห้าวหาญที่สุดของบ้านเบื้องบน พวกเขาล้วนสวมเสื้อนอกสีดำตัวยาวสมัยศตวรรษที่ 19 สวมวิกผมยาวลงแป้งจนแข็ง มีอาวุธเป็นดาบซึ่งรูปร่างเหมือนปลายปากกาหมึกซึมซึ่งมีความใหญ่และยาวมาก ซูซี่บอกว่าพวกเขาสามารถดูดเอาตับไตไส้พุงออกมาได้เพียงแค่มองตามทีได้ยินเขาเล่ากันมา แต่ว่าพวกเขาทั้งหมดเสียชีวิตพร้อมกับย่ำค่ำของวันเสาร์ พ่ายแพในการชิงกุญแจดอกที่ห้าของปลอมจากคนเป่าปี่และเด็กของคนเป่าปี่ของเขา อยู่ภายใต้การควบคุมของย่ำค่ำของวันเสาร์
ทำหน้าที่ล้างระหว่างหูเด็กของคนเป่าปี่ (อย่างไรก็ตามการล้างระหว่างหูหนูเติบโตไม่ประสบความสำเร็จ) พวกเขามาจากบ้านเบื้องบน และรับใช้วันเสาร์เลอเลิศ ผู้ดูแลห้องน้ำเป็นส่วนหนึ่งของผู้ตรวจสอบบัญชีภายใน (แต่ไม่ใช่ผู้ตรวจสอบบัญชีภายในทั้งหมดจะเป็นผู้ดูแลห้องน้ำทุกคน) ดังนั้นพวกเขาจึงอยู่ภายใต้การควบคุมของย่ำค่ำของวันเสาร์ การล้างระหว่างหูเด็กของคนเป่าปี่เป็นแผนการของวันเสาร์เพื่อการป้องกันไม่ให้เด็กของคนเป่าปี่คนใดกลายเป็นทายาทผู้ทรงสิทธิ์เด็ดขาดเนื่องจากเด็กของคนเป่าปี่ก็เป็นผู้รู้ตายเหมือนกัน พินัยกรรมสามารถเลือกใครคนใดคนหนึ่งเป็นทายาทผู้ทรงสิทธิ์ก็ได้
เป็นเด็กของคนเป่าปี่ที่ทำงานอยู่ในบ้านเบื้องบน ทำหน้าที่เคลื่อนย้ายลูกบาศก์ห้องทำงานของพลเมือง ลิงหยอดน้ำมันมีหน้าที่หลายอย่าง ไม่ใช่หยอดน้ำมันอย่างเดียว แต่ทำทั้งขันสกรู ทำราง ฯลฯ รวมถึงการสร้างเส้ากระทุ้ง หัวหน้าของลิงหยอดน้ำมันแห่งกองซ่อมบำรุงโซ่และแรงเคลื่อนที่ยี่สิบเจ็ดมีชื่อว่า อาลีส (Alyse)
พลเมืองหน้าเศร้าที่สอบตกจากการเรียนเวทมนตร์ พวกเขามีร่มประจำตัวเป็นร่มสีหม่นที่ถูกแมลงกัดแหว่งไปหมด พวกเขาเป็นพลเมืองมีลำดับความสำคัญต่ำสุด มีหน้าที่คอยจับตาดูเด็กของคนเป่าปี่ตลอดเวลา อยู่ภายใต้การควบคุมของยามเที่ยงของวันเสาร์
เส้นขนานที่ 46 องศาใต้
เส้นขนานที่ 46 องศาใต้ คือวงกลมละติจูดที่ 46 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, มหาสมุทรอินเดีย, ออสตราเลเซีย, มหาสมุทรแปซิฟิก และ ทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 46° ใต้ลากผ่านพื้นที่ดังนี้: ! scope="col" width="125" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรอินเดีย ! scope="row" style="background:#b0e0e6;" |มหาสมุทรแปซิฟิก ! scope="row" |🇳🇿 ! scope="row" style="background:#b0e0e6;" |มหาสมุทรแปซิฟิก ! scope="row" | ! scope="row" |🇦🇷 ! scope="row" style="background:#b0e0e6;" |มหาสมุทรแอตแลนติก
ตำบลบ้านหยวก
ตำบลบ้านหยวก เป็นตำบลหนึ่งในเจ็ดตำบลของอำเภอน้ำโสม จังหวัดอุดรธานี เดิมเป็นส่วนหนึ่งของตำบลน้ำโสมและตำบลนางัว
การปกครองส่วนภูมิภาค
ตำบลบ้านหยวกแบ่งการปกครองออกเป็น 17 หมู่บ้านได้แก่
การปกครองส่วนท้องถิ่น
ท้องที่ตำบลบ้านหยวก ประกอบด้วยองค์กรปกครองส่วนท้องถิ่น 1 แห่ง ได้แก่
อักษรเบรลล์ภาษาซองคา
== ตัวอักษร ==
เครื่องหมายสระภาษาสันสกฤตรวมถึง: as in ཀིཿ ⠅⠊⠸⠪ kiḥ, ཀོྃ ⠅⠕⠰⠳ koṃ.
อำเภอแฮมอยจอน
อำเภอแฮมอยจอน เป็นอำเภอในเทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 27,048 คนใน 6,199 ครัวเรือน อำเภอนี้มีเมืองเพียงเมืองเดียวคือแฮมอแชฮร์ กับตำบล 3 ตำบลคือตำบลแฮมอยจอน, ตำบลเชชพีร์ และตำบลโซร์นอบอด
ตำบลบางเก่า
ประวัติ
ตำบลบางเก่าเป็นสถานที่หนึ่ง ที่กองทัพของสมเด็จพระนเรศวรมหาราช ได้ยกทัพผ่าน ภายหลังกลับจากการไปปราบเมืองขึ้นที่แข็งข้อ ต่อกรุงศรีอยุธยานั่นคือ เมืองทวายและเมืองตะนาวศรี (ปัจจุบันอยู่ในประเทศพม่า) ครั้นเสด็จกรีฑาทัพกลับ ได้ผ่านตำบลบางเก่า ซึ่งมีบ่อน้ำขนาดใหญ่ จึงหยุดทัพให้ไพร่พลทหารได้ชะล้างอานม้า ดาบ อาวุะยุทโธปกรณ์ต่าง ๆ ซึ่งเหตุการณ์นี้จึงเป็นที่มาของคำว่า "ชะล้างอานม้า" ต่อมากร่อนคำเป็น ชะอาน ซึ่งบ้านเมืองนี้ได้เรียกว่าเมือง ชะอานมาระยะหนึ่ง กระทั่งกร่อนเป็นคำว่า ชะอำ จนถึงทุกวันนี้ สำหรับชายหาดทะเลบางเก่า ได้มีการขนานนามเรียกอีกชื่อหนึ่งว่าหาดองค์นเรศวร โดยมีชื่อชายฝั่งทะเลว่า "ชายฝั่งทะเลสมเด็จพระนเรศวรมหาราช"
เทศบาลตำบลบางเก่า เมื่อเริ่มแรกได้รับจัดตั้งรูปแบบการปกครองส่วนท้องถิ่นเป็น "องค์การบริหารส่วนตำบลบางเก่า" เมื่อวันที่ 18 มีนาคม 2539 มีพื้นที่ทั้งหมด 15,031.25 ไร่ หรือประมาณ 24.05 ตารางกิโลเมตรครอบคลุมทั้งตำบล (9 หมู่บ้าน) ประชากร 4,220 คน การประกอบอาชีพส่วนใหญ่ประกอบอาชีพประมง จัดเป็นองค์การบริหารส่วนตำบลขนาดเล็ก มีรายได้ประมาณ 17 ล้านบาท ต่อมาได้รับการยกฐานะจัดตั้งเป็นเทศบาลตำบลบางเก่า จังหวัดเพชรบุรี โดยมีผลเมื่อวันที่ 31 สิงหาคม 2555
ตำนานเล่าขาน
ตำบลบางเก่าเป็นตำบลติดชายฝั่งทะเลอ่าวไทยตอนในรูป ตัว ก หรือ อ่าวกรุงเทพ มีวัฒนธรรมและประวัติศาสตร์ที่น่าสนใจกล่าวคือ "ตำบลบางเก่ารวมตัวกันเป็นชุมชนตั้งแต่สมัยกรุงศรีอยุธยาเป็นราชธานี เดิมชื่อบ้านสมอเกา เนื่องจากชาวบ้านที่อาศัยอยู่ในยุคนั้น ได้พบสมอเรือเก่าแก่ สันนิษฐานกันว่ามีเรือสำเภาของชาวต่างชาติ มาทำการค้ากับกรุงศรีอยุธยา เมื่อประสบลมพายุซึ่งชาวบ้านในสมัยนั้น เรียกว่า ลมสลาตัน ทำให้เรือสำเภาถูกลมสลาตันพัดพาอย่างแรงจนต้องทอดสมอ เพื่อไม่ให้เรือนั้นไหลไปตามลม แต่ไม่สามารถจะหยุดการกระทำของแรงลมสลาตันดังกล่าวได้ ลมได้พัดพาเรือไปตามกระแสลม สมอที่ทอดไว้ได้เกาพื้นทะเลไปเรื่อย ๆ (คำว่า เกา เป็นลักษณะของสมอที่ทอดแล้ว ไม่สามารถทำให้เรือหยุดอยู่กับที่ได้ จึง เกา หรือ ครูด พื้นทะเลไปตามกระแสลม) จนกระทั่งไปติดอยู่ที่หมู่บ้านแห่งหนึ่ง ชาวบ้านจึงได้เรียกชื่อตำบลว่า สมอเกา และกร่อนคำกันมาเป็น สมอเก่า และเป็น บางเก่า ในที่สุด"
อาณาเขตติดต่อ
ตำบลบางเก่าห่างจากที่ว่าการอำเภอชะอำ ประมาณ 10 กิโลเมตร มีอาณาเขตติดต่อกับตำบลข้างเคียง ดังนี้
ตีเรลล์ มาลาเซีย
ตีเรลล์ โยฮันเนส ชิโก มาลาเซีย (Tyrell Johannes Chico Malacia; เกิด 17 สิงหาคม ค.ศ. 1999) เป็นนักฟุตบอลอาชีพชาวดัตช์ที่เล่นในตำแหน่งแบ็กซ้ายให้กับแมนเชสเตอร์ยูไนเต็ดและทีมชาติเนเธอร์แลนด์
มาลาเซียเข้าสู่ระบบเยาวชนของไฟเยอโนร์ดเมื่ออายุ 9 ขวบ เขาเปิดตัวกับทีมชุดใหญ่ของสโมสรในเดือนธันวาคม ค.ศ. 2017 และคว้าแชมป์เคเอ็นวีบีคัพ ในปี ค.ศ. 2018 เขาได้รับการเสนอชื่อให้อยู่ใน UEFA Europa Conference League Team of the Season ในปี ค.ศ. 2022 หลังจากได้รับเหรียญรางวัลรองชนะเลิศในการแข่งขัน ในปีต่อมา เขาย้ายไปอยู่กับแมนเชสเตอร์ยูไนเต็ด
มาลาเซียเป็นเยาวชนทีมชาติเนเธอร์แลนด์ตั้งแต่รุ่นอายุไม่เกิน 16 ปีจนถึงรุ่นอายุไม่เกิน 21 ปี ก่อนที่จะเปิดตัวในนามทีมชาติชุดใหญ่เจอกับมอนเตเนโกรในเดือนกันยายน ค.ศ. 2021
อุทยานแห่งชาติน้ำตกห้วยยาง
ประวัติ
ใน พ.ศ. 2530 กรมป่าไม้ได้รับแจ้งว่าในเขตป่าสงวนแห่งชาติป่าทับสะแก มีน้ำตก 2 แห่งซึ่งสมควรจัดตั้งเป็นวนอุทยาน จึงได้ให้เจ้าหน้าที่หน่วยป้องกันรักษาป่าที่ ปจ.3 (ทับสะแก) ออกไปสำรวจ ปรากฏว่า พื้นที่ดังกล่าวมีน้ำตกขาอ่อน (ทับมอญ) และน้ำตกห้วยหินดาด เหมาะสมจัดตั้งเป็นวนอุทยาน ผู้อำนวยการกองอุทยานแห่งชาติจึงเสนอกรมป่าไม้เห็นควรจัดตั้งเป็นอุทยานแห่งชาติ ต่อมากองอุทยานแห่งชาติได้ให้หัวหน้าวนอุทยานน้ำตกห้วยยางทำการสำรวจบริเวณน้ำตกทั้ง 2 แห่ง ต่อมาในช่วงกลางปี 2531 ได้มีข้อเสนอให้สำรวจพื้นที่หาดวนกรเพื่อผนวกเป็นอุทยานแห่งชาติด้วย และใน พ.ศ. 2532 ได้ผนวกป่าวังด้วนและป่าห้วยยาง (หาดวนกร) เข้ากับพื้นที่ทั้งหมดจัดตั้งเป็นอุทยานแห่งชาติน้ำตกห้วยยาง และใน พ.ศ. 2534 ได้รับการจัดตั้งให้เป็นอุทยานแห่งชาติตามประกาศในราชกิจจานุเบกษา
อุทยานแห่งชาติน้ำตกห้วยยาง ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
ภูมิประเทศ
ตั้งอยู่บนเทือกเขาตะนาวศรี โดยมียอดเขาหลวงเป็นยอดเขาที่สูงที่สุด และยังเป็นสถานที่ที่พบปูเจ้าฟ้าอีกด้วย ป่าที่พบเป็นป่าเบญจพรรณ ป่าดิบเขา และป่าดิบแล้ง ลักษณะดินเป็นดินร่วนปนทราย และหินเป็นหินแกรนิตและหินลูกรัง นอกจากนี้ เขตอุทยานเป็นพื้นที่ให้กำเนิดต้นน้ำหลายสาย ได้แก่ คลองอ่างทอง คลองแก่ง คลองทับสะแก คลองจะกระ คลองไข่เน่า คลองตาเกล็ด คลองห้วยยาง คลองห้วยมา และคลองหินจวง
เป็กกี้ ศรีธัญญา
ดรุณี สุทธิพิทักษ์ (เกิด 23 มิถุนายน พ.ศ. 2522) ชื่อเล่น เป็กกี้ ชื่อในวงการ เป็กกี้ ศรีธัญญา (Pexky Sretunya) เป็นศิลปิน นักร้อง นักแสดง พิธีกรชาวไทย นักพากย์เสียง นักพูด วิทยากรพูดปลุกพลังใจ โด่งดังมาจากรายการ กิ๊กดู๋ สงครามเพลง ช่วงประชันเงาเสียง หญิงลี ศรีจุมพล ใบเตย อาร์สยาม จ๊ะ อาร์สยาม
เป็กกี้ ศรีธัญญา จบการศึกษาระดับมัธยมตอนปลายจาก โรงเรียนอุดมดรุณี ศึกษาต่อระดับปริญญาตรีจาก มหาวิทยาลัยราชภัฏธนบุรี แต่ไม่จบ มีผลงานทั้งแสดงภาพยนตร์ละครและพิธีกร เช่นภาพยนตร์ หลวงพี่แจ๊ส 5G และ ตุ๊ดตู่กู้ชาติ ละครเช่น พ่อมดเจ้าเสน่ห์, สาวน้อยอ้อยควั่น และ สามีตีตรา
ชื่อในวงการของ เป็กกี้ ศรีธัญญา ถูกตั้งโดย ศิริพร อยู่ยอด (ตั๊ก) กรรมการในรายการ กิ๊กดู๋ สงครามเพลงเงินล้าน นั่นเอง จากการที่ เป็กกี้ ไปประชันเงาเสียง หญิงลี ศรีจุมพล ออกอากาศเมื่อวันที่ 18 กุมภาพันธ์ พ.ศ. 2557
ผู้ชนะการแข่งขันรายการ มาสเตอร์เชฟไทยแลนด์ MasterChef Celebrity Thailand Season 3 ออกอากาศเมื่อวันที่ 25 ธันวาคม พ.ศ. 2565 ซึ่งได้รับ MasterChef Championship Belt และเงินรางวัล 1 ล้านบาท เพื่อมอบให้กับ "มูลนิธิโรงพยาบาลศรีธัญญา"
ประวัติ
เป็กกี้ ศรีธัญญา ดาราสาวชาวไทย เกิดเมื่อวันที่ 23 มิถุนายน พ.ศ. 2522 ที่ ต.เมืองเก่า อ.เมือง จ.สุโขทัย ในวัยเด็กอาศัยอยู่กับแม่สองคน ประมาณช่วงมัธยม คุณแม่ประสบอุบัติเหตุเสียชีวิต หลังจากนั้นประมาณ 1 ปีกว่า ลุงผู้เป็นญาติผู้ใหญ่ได้มารับหน้าที่เลี้ยงดู ซึ่งอาศัยอยู่เมืองพัทยา จังหวัดชลบุรี มีอาชีพทำเครื่องเสียง ทำวงดนตรี
กระทั่งมีรายการ ตีสิบ ช่วงดันดารา 14 กรกฎาคม พ.ศ. 2552 และอีกหลายๆ เทป ในรายการตีสิบ ต่อมา เป็กกี้ มีผลงานในวงการบันเทิงและสามารถในหลาย ๆ ฉาก โดยอาศัยความบ้าบิ่นของเธอทำให้ได้รับความนิยมเพิ่มขึ้นเรื่อย ๆ คือ ร่วมโชว์ในรายการ 5 4 3 2 โชว์ ทำให้มีผลงานละคร ชื่อเรื่อง กี่เพ้า ตามด้วย สามีตีตรา (2014), สาวน้อยอ้อยควั่น (2015) และภาพยนตร์ กระดึ๊บ, วัยเป้งง นักเลงขาสั้น, สตรีเหล็ก ตบโลกแตก (2014), เลิฟเฮี้ยวเฟี้ยวต๊อด, หลวงพี่แจ๊ส 4G
เป็กกี้ได้ไปแข่งขันในรายการ The Mask Line Thai โดยใช้ฉายา "หน้ากากช้างเผือก" แข่งขันในกรุ๊ปไม้โท โดยใช้เพลง "เต่างอย" ของจินตหรา พูนลาภ และถูกถอดหน้ากากในวันที่ 15 พฤศจิกายน พ.ศ. 2561
ชีวิตส่วนตัว สมรสกับนายฐากูร ตะเภาพงษ์ เมื่อวันที่ 5 ธันวาคม พ.ศ. 2565 โดยเธอนั้นมีอายุมากกว่าสามีถึง 13 ปี และคบหาดูใจกับแฟนหนุ่มกว่า 10 ปี
เพลง
อัลบั้มหนุ่มสายตาสั้น
รางวัล
ประกาศโดยสภาศิลปวัฒนธรรมจิตตานุภาพ (3พ.ค.2559)
ปรีดา เปี่ยมวารี
พลตำรวจโท ปรีดา เปี่ยมวารี (4 พฤศจิกายน พ.ศ. 2504 – ) อดีตผู้ทรงคุณวุฒิพิเศษสำนักงานตำรวจแห่งชาติ อดีตรองจเรตำรวจ (สบ​ 7)​ อดีตผู้บังคับการตำรวจภูธรจังหวัดสงขลา    ผู้ทำการระดมกวาดล้างอาชญากรรม โดยสามารถจับกุมคดีสำคัญได้นับร้อยคดี ทั้งคดีอาวุธปืนและคดียาเสพติด
ประวัติ
เดือนพฤศจิกายน พ.ศ. 2558 ปรีดารักษาราชการในตำแหน่งผู้กำกับการสถานีตำรวจภูธรหาดใหญ่ หลังจากมีคำสั่งโยกย้ายพันตำรวจเอก ภาสกร กลั่นหวาน
ในเดือนพฤศจิกายน พ.ศ. 2559 หลังมีการจับกุมแก๊งวิ่งราวทรัพย์รายสำคัญ ปรีดาได้เตือนประชาชนที่ขี่จักรยานยนต์ ไม่ให้แขวนกระเป๋า หรือวางสิ่งมีค่าไว้หน้ารถ และในปี พ.ศ. 2560 เขาได้ร่วมแถลงข่าวการจับกุมเอเยนต์ค้ายาเสพติดรายใหญ่ ตลอดจนแก๊งขโมยรถจักรยานยนต์รายใหญ่
ส่วนในเดือนธันวาคม พ.ศ. 2561 ปรีดาเป็นหนึ่งในผู้เดินทางมาตรวจสอบพื้นที่เกิดเหตุระเบิดรูปปั้นนางเงือก ณ หาดสมิหลา จังหวัดสงขลา
กิจกรรมเพื่อสังคม
เดือนกุมภาพันธ์ พ.ศ. 2560 เขาได้มีส่วนร่วมในโครงการอบรมนักศึกษาเพื่อทำหน้าที่ประชาสัมพันธ์ประจำสถานี โดยเป็นความร่วมมือระหว่างสถานีตำรวจภูธรเมืองสงขลากับมหาวิทยาลัยทักษิณ และในเดือนธันวาคมของปีดังกล่าว เขาได้มอบถุงยังชีพแก่ชาวบ้านที่ประสบภัยน้ำท่วม พร้อมด้วยข้าราชการตำรวจในสังกัด
ส่วนในปี พ.ศ. 2561 เขาเป็นผู้มอบประกาศเกียรติคุณให้แก่ข้าราชการตำรวจที่มีผลงานดีเด่น เพื่อเป็นขวัญและกำลังใจในการปฏิบัติหน้าที่ และในปีเดียวกัน เขาได้ร่วมมอบคืนโฉนดที่ดินให้แก่ประชาชนที่ถูกเอารัดเอาเปรียบ
นอกจากนี้ ปรีดายังเป็นผู้ร่วมมอบเงินเพื่อช่วยเหลือครอบครัวตำรวจ, อาสาสมัครตำรวจชุมชน ที่ได้รับบาดเจ็บหรือเสียชีวิตจากการปฏิบัติหน้าที่ในจังหวัดสงขลา
ครูบาคำหล้า สังวโร
ครูบาคำหล้า เป็นพระมหาเถระแห่งล้านนา ผู้ที่บูรณะพระธาตุสำคัญหลายแห่ง เช่น พระธาตุดอยตุง วัดพระธาตุดอยจอมสักสังวราราม พระธาตุดอยเขาควาย จังหวัดเชียงราย เจดีย์วัดนาหนุน จังหวัดน่าน ฯลฯ
ประวัติ
ครูบาคำหล้า สังวโร เกิดเมื่อวันพุธที่ 23 มกราคม พ.ศ. 2460 (นับแบบปัจจุบันเป็น พ.ศ. 2461) ที่บ้านเลขที่ 16 หมู่ที่ 14 ตำบลรอบเวียง อำเภอเมืองเชียงราย จังหวัดเชียงราย เป็นบุตรคนสุดท้ายของใจ และน้อย สุภายศ เมื่ออายุ 8 ปี ได้ศึกษาชั้นประถม 1 ที่โรงเรียนจำรูญราษฎร์ อำเภอเมืองเชียงราย จังหวัดเชียงราย พออายุ 9 ปี ได้เจ็บป่วยกระเสาะกระแสะ พ่อแม่จึงนำไปถวายตัวเป็นลูกศิษย์ครูบาศรีวิชัย สิริวิชโย ซึ่งขณะนั้นท่านพำนัก ณ วัดเชียงยืน (วัดสันโค้งหลวง) อำเภอเมืองเชียงราย จังหวัดเชียงราย
มีพี่น้องร่วมสายโลหิตห้าคน ดังนี้
ท่านเป็นคนสุดท้องจึงได้นามว่า “คำหล้า”
บรรพชา
ครูบาศรีวิชัย ได้ทำการบรรพชาให้ครูบาคำหล้า ณ วัดเชียงยืน ประมาณ พ.ศ. 2470 หลังจากบูรณะพระธาตุดอยตุงเสร็จแล้ว ครูบาศรีวิชัยก็ธุดงค์กลับลำพูน ครูบาคำหล้าได้พำนักที่วัดเชียงยืน หลังจากนั้นท่านก็ได้เรียนหนังสือจนจบชั้นประถม 4 จึงเข้าศึกษาต่อระดับชั้นมัธยมศึกษาที่โรงเรียนสามัคคีวิทยาคม จบชั้นมัธยมศึกษาปีที่ 2 จึงลาออกจากการเป็นนักเรียน ด้านปริยัติธรรมท่านสอบได้นักธรรมชั้นตรี ที่วัดเจ็ดยอด อำเภอเมืองเชียงราย จังหวัดเชียงราย นอกจากนี้ท่านยังได้ศึกษาอักษรพื้นเมือง(อักษรธรรมล้านนา หรือตั๋วเมือง) กับพระครูปัญญา ที่วัดฮ่างต่ำ อำเภอเวียงป่าเป้า จังหวัดเชียงราย เป็นเวลา 3 ปี (ระหว่างปี พ.ศ. 2477 - พ.ศ. 2479)